**Napközis közösségi program a Tiszaalpári Árpád Fejedelem Általános Iskolában**

A „Korszerű pedagógiai módszerek alkalmazását segítő Iskolai Közösségi Program Kísérleti megvalósítása a Kecskeméti Tankerületi Központban” EFOP-3.3.5-17-2017-00029 számú projekt keretében valósítottuk meg a Sportmanók tábort, amelyben a 4. évfolyamos tanulók vehettek részt. Az alkalom 2019. június 17-21-e között valósult meg 25 gyermekkel.

Napközis közösségi alkalom célja az volt, hogy a résztvevők felfedezhessék lakóhelyüket a mozgásos játékokon keresztül, megismerkedhessenek a labdarúgás és a tollaslabda szabályaival, illetve a gyalogos és kerékpáros közlekedésre vonatkozó KRESZ szabályokat elsajátíthassák. A tábor lebonyolításához sok társasjátékot és kültéri játékot kaptunk, amiket ki is próbálhattak a tanulók. A hét során elkirándultunk a Tőserdőbe, ahol a megismert labdajátékokat gyakoroltuk és egyéb közösségépítő játékokat játszottunk a gyerekekkel. Emellett a rendőrség által tartott előadáson megismerték a gyalogos és kerékpáros közlekedés szabályait. Az előadás után a tanulók kaptak olyan felszereléseket pl.: prizma, fényvisszaverő karpánt, amelyek elősegítik a biztonságos közlekedést. A megismert közlekedési szabályok betartásával kisétáltunk a játszótérre, ahol egy tartalmas délutánt tölthettek el a diákok. Sok időt töltöttünk a focipályán, ahol fociztak, sorversenyeztek, csapatjátékokat és sok együttműködésre épülő játékot játszottak a résztvevők.

A tanulók nagyon élvezték a játékos és élményekkel teli programokat. Sok ismerettel gazdagodtak a labdajátékok és a közlekedés terén. Ezek révén sokkal együttműködőbb és felelősségteljesebb gyermekekké váltak.

A napközis tábor lebonyolításában Csányi Emese, Deli Renáta és Fehér Ildikó vett részt.